Osvajači
<s>Osvajači je jugoslovenska i srpska hard rok i hevi metal grupa, osnovana u Kragujevcu 1990. godine.</s>

<s>Istorija 
Grupu su 1990. godine osnovali pevač Zvonko Pantović Čipi, gitarista Dragan Urošević, klavijaturista Nebojša Jakovljević, bas-gitarista Saša Popović i bubnjar Miša Raca.</s><s>U rad benda bio je uključen i basista Dejan Dačović, kao i klavijaturista Laza Ristovski koji je bio zadužen za produkciju, ali je povremeno i nastupao sa Osvajačima.</s><s>Na svoja prva dva albuma, Krv i led (objavljenom 1990. godine) i Sam (objavljenom 1995. godine), predstavili su se glam metal zvukom, a najveći uspeh su doživele njihove balade Možda nebo zna i S kim čekaš dan.</s><s>Posle objavljivanja kopilacije The Best Of 1997. godine Osvajači su prestali sa radom.</s><s>Miša Raca se povukao iz muzike zbog problema sa drogom.</s><s>Posle snimanja pesme Vino crveno sa grupom Prvi Čin, Pantović je osnovao bend Osvajači Ol Stars kome se ubrzo priključio i Jakovljević.</s>

<s>Osvajači su nastavili rad 1999. u novoj postavi, koju su, pored Uroševića i Popovića (koji je u ovoj postavi Osvajača svirao ritam gitaru), činili pevač Nenad Jovanović, basista Saša Marković i bubnjar Nenad Branković.</s><s>Posle objavljivanja promo singla sa pesmama Samo ti i Minut ćutanja, Osvjači su snimili album Vrelina, na kome se nalazi i obrada pesme Rainbow Eyes grupe Reinbou (u prepevu nazvana Tragovi).</s><s>Osvajači su se ponovo raspali već iste, 2000. godine, a Jovanović se 2003. godine priključio hard rok grupi Stratus.</s>

<s>2005. godine Pantović i Urošević su ponovo okupili Osvajače.</s><s>Pored još jednog prvobitnog člana Osvajača, klavijaturiste Nebojše Jakovljevića, ostali članovi grupe su Mikica Zdravković i Dejan Nikolić.</s>

<s>Danas grupu Osvajači čine:
 Zvonko Pantović - vokal
 Bane Jelić - gitara
 Nebojša Jakovljević - klavijature
 Nenad Branković - bubnjevi
 Dejan Pejović - bas-gitara</s>

<s>Diskografija</s>

<s>Studijski albumi 
 1990.</s><s>Krv i led (PGP RTB)
 1995.</s><s>Sam (PGP RTS)
 1999.</s><s>Vino crveno (Grand produkcija)
 2000.</s><s>Nevera (Grand produkcija)
 2015.</s><s>Na mene je red (Grand produkcija)</s>

<s>Kompilacije 
 1996.</s><s>The Best Of (Tejk It Or Liv It)</s>

<s>Eksterni linkovi 
 Osvajači (discogs.com)
 Osvajači (metal-archives.com)</s>

<s>Nastanci 1990.</s><s>Srpske rock grupe
Heavy metal grupe</s>

